Vlnené nohavice - Battledress Trousers Serge (pattern 1937) - skorší vzor
|Kód produktu:||WPGCE061UK|
|Vaša cena:|
|Počet kusov skladom:||1|
|Dostupnosť:||SKLADOM|
Pri výbere veľkosti rovnošaty sa riaďte tabuľkou konfekčných veľkostí, ktorá je určená pre rovnošaty anglickej proveniencie. Táto sa nachádza v časti "Tabuľky veľkostí a formulár" tejto internetovej stránky. V prípade, ak kupujúci potrebuje rovnošatu anglickej proveniencie na zákazku (nemá konfekčnú veľkosť), v tomto prípade treba vyplniť formulár (nachádza sa v hlavnom menu - Tabuľky veľkostí a formulár). Pri objednávke rovnošaty na zákazku je lehota dodania individuálna a vždy sa stanoví dohodou. Taktiež sa zvyšuje cena produktu o 15% nad základnú cenu, ktorá platí pre konfečne vyrábaný produkt.
V našom obchode si môžete zakúpiť bezkonkurenčne najlepšiu repliku anglického vojenského vlneného kompletu, ktorý sa nazýva "Battledress". Komplet vyrába česká spoločnosť PANTHER-STORE z Brna. Táto spoločnosť má dlhodobú tradíciu vo výrobe anglického vlneného výstroja a ich výrobky spĺňajú ukazovatele tej najvyššej kvality. V rámci našich dobrých firemných vzťahov máme tú možnosť ponúkať tieto výrobky aj na našich stránkach. V tejto položke ponúkame skorší vzor anglických vlnených nohavíc Battledress Trousers Serge, ktoré odborníci označujú aj ako pattern 1937. Nohavice boli do anglickej armády zavedená v roku 1938. V tomto prípade ide o Špecifikáciu E/1037 zo dňa 28. októbra 1938, vzor č. 11012. Anglické vlnené vojenské komplety boli československému zahraničnému vojsku na východe dodávané z Veľkej Británie. Taktiež v nich boli odetí naši vojaci prichádzajúci do Sovietskeho zväzu od našej zahraničnej vojenskej jednotky na západe. Battledress komplet Serge (pattern 1937) sprevádzal našu zahraničnú jednotku na východe od počiatku jej vzniku. Práve tieto komplety sú typické pre obdobie 1. čs. sam. poľného práporu v Sovietskom zväze a čiastočne aj pre obdobie pôsobenia 1. čs. sam. brigády v Sovietskom zväze. V priebehu rokov 1944 a 1945 ho je možné registrovať čoraz menej, ale z výstroja československej zahraničnej jednotky na východe nikdy celkom nevymizol.
Kontakt
Kukučínova 2098/1A
91441 Nemšová-Ľuborča
Slovenská republika
+421907673369
email@example.com
ČO JE NOVÉ?
PRO NÁKUPY DROBNÝCH VĚCÍ JSME PRO VÁS PŘIPRAVILI NOVINKU - POŠTOVNÉ DO ČR ZA 2,40 EUR. BLIŽŠÍ INFORMACE NAJDETE V OBCHODNÍCH PODMÍNKÁCH.
Spúšťame výrobu dvoch typov bagandží sovietskeho vzoru. Prvým typom sú bagandže z čiernej rastrovanej hovädzej kože s gumovými podrážkami a opätkami. Druhým typom sú bagandže sovietskeho vzoru vyrábané z hovädzej hladenice červenohnedej farby v rámci programu Lend-Lease v USA, ktoré boli známe pod anglickým označením "Russian Last".
Z dôvodu zmeny cien od dodávateľa blúz a nohavíc, patriacich do anglickej súpravy "Battledress", sme pristúpili k zvýšeniu konečných predajných cien za tieto produkty aj my. Bližšie informácie nájdete pod konkrétnymi položkami nášho obchodu. Zároveň sme dočasne vyradili z predaja aj akčné sety, keďže v súčasnom období nevieme garantovať dodanie všetkých ich súčastí a preto budeme musieť ich zostavy prehodnotiť.